ഒഗെദെയ് ഖാൻ

ഒഗെദെയ് ഖാൻ(Ögedei, Ogodei; , Mongolian:  Ögedei,  Ögüdei; ; c.1186– 11 December 1241)ജെങ്കിസ് ഖാന്റെ മൂന്നാമത്തെ പുത്രനും തന്റെ പിതാവിന്റെ പിന്തുടർച്ചാവകാശിയായി മംഗോൾ സാമ്രാജ്യത്തിലെ രണ്ടാമത്തെ ചക്രവർത്തിയുമായിരുന്നു. ജെങ്കിസ് ഖാൻ തുടങ്ങി വച്ച സാമ്രാജ്യവികസനം തുടരുകയും യൂറോപ്യൻ, പൂർവ്വേഷ്യൻ അധിനിവേശക്കാലത്ത് മംഗോൾ സാമ്രാജ്യത്തിന്റെ അതിർത്തി പടിഞ്ഞാറും തെക്കും ദിശകളിൽ ഏറ്റവുമധികം വ്യാപിപ്പിച്ചു.John Joseph Saunders The History of the Mongol Conquests, p.74ജെങ്കിസ് ഖാന്റെ മറ്റ് പുത്രന്മാർക്കൊപ്പം ചൈന, ഇറാൻ, മദ്ധ്യേഷ്യ എന്നിവിടങ്ങൾ കീഴടക്കാൻ നടത്തിയ യുദ്ധങ്ങളിൽ ഒഗെദെയ് പങ്കെടുത്തിരുന്നു.

ചരിത്രം
ജെങ്കിസ് ഖാന്റെയും ബോർടെ യൂജിന്റെയും മൂന്നാമത്തെ പുത്രനായിരുന്നു ഒഗെദെയ്. പതിനേഴ് വയസ് പ്രായമായിരുന്നപ്പോൾ ഖലകാൽജിദ് മരുഭൂമിയിൽ  ജാമുഖയ്ക്കെതിരെ നടന്ന യുദ്ധത്തിൽ ജെങ്കിസ് ഖാൻ ദയനീയമായി പരാജയപ്പെടുകയും സാരമായ പരിക്ക് പറ്റിയ ഒഗെദെയിയെ യുദ്ധഭീമിയിൽ കാണാതാവുകയും ചെയ്തു.Secret history of the Mongols, $3, IIജെങ്കിസ് ഖാന്റെ ദത്തെടുക്കപ്പെട്ട സഹോദരനായ ബൊറോക്കുളയാണ് ഒഗെദെയിയെ രക്ഷിച്ചത്. നേരത്തെ വിവാഹം ചെയ്തിരുന്നുവെങ്കിലും, 1204-ൽ യുദ്ധത്തിൽ പരാജയപ്പെട്ട മെർകിറ്റ് നേതാവിന്റെ ഭാര്യയായിരുന്ന ടോറേജീൻ, ഒഗെദെയിയുടെ ഭാര്യയായി.

1206-ൽ ജെങ്കിസ് ഖാൻ ചക്രവർത്തി(ഖഗാൻ)ആയപ്പോൾ ജലായിർ, ബേസഡ്, സുൽഡസ്,  ഖോങ്ക്ക്വടൻ വംശജരുടെ നേതൃത്വം ഒഗെദെയ്ക്കായിരുന്നു. ഒഗെദെയിയുടെ കീഴിലായിരുന്നു  എമിൽ നദി, ഹൊബൊക് നദി എന്നിവ. ഇലുഗെയ് എന്ന ജലായിർ നേതാവ് ഒഗെദെയിയുടെ അധ്യാപകനായി.

1211 നവംബറിൽ ജിൻ (1115–1234) രാജവംശത്തിനെതിരെ ഒഗെദെയിയും സഹോദരന്മാരും യുദ്ധമാരംഭിച്ചു.Marvin C Whiting Imperial Chinese Military History, p.355 1213-ൽ തെക്ക് ഹെബെയ് വടക്ക് ഷാൻക്സി എന്നിവിടങ്ങളിലും അദ്ദേഹം ആക്രമണം നടത്തി. 

അവലംബം

വർഗ്ഗം:മംഗോൾ സാമ്രാജ്യം
വർഗ്ഗം:മംഗോളിയൻ ചക്രവർത്തിമാർ